EkBass/fiwiki-20250220-pages-articles huggingface dataset:
Burrard Inlet

Burrard Inlet on Kanadassa, Brittiläisessä Kolumbiassa sijaitseva vuono. Se ulottuu Georgiansalmesta lähes suoraan itään 30 kilometrin päässä sijaitsevaan Port Moodyn kaupunkiin. Burrardista eroaa Indian Arm -vuono pohjoiseen, ja siihen laskee useita jokia. Vuonon pohjoisrannasta käytetään nimeä North Shore, jossa sijaitsevat North Vancouverin kaupunki sekä West Vancouverin ja North Vancouverin kunnat. Eteläpuolella sijaitsevalla Burrardin niemimaalla ovat Vancouverin ja Burnabyn kaupungit. Burrard Inletin yli johtaa kolme siltaa: maantiesillat Lions Gate Bridge ja Ironworkers Memorial Second Narrows Crossing sekä rautatiesilta Second Narrows Bridge. Vuonon ylittävät myös SeaBus-katamaraanialukset useita kertoja päivässä. Vancouverissa sijaitsevan sataman johdosta laivaliikenne vuonossa on erittäin vilkasta. == Eläimistö == Talvisin vuonoon tulevat useat linnut etsimään ravintoa ja talvehtimaan. Suurimpilukuisina alueella ovat sorsalinnut, joita vuosittain talvehtii alueella yli 17 000 yksilöä. Pitkäkaulauikkujen määrä vaihtelee vuodesta toiseen runsaasti 2 000–15 000 yksilön välillä. Amerikantelkkää tavataan yli 7 000 yksilöä vuosittain, pilkkaniskaa yli 6 000 yksilöä ja alueella harvinaisen sinipääskyn (n. 10 yksilöä) tiedetään myös pesivän alueella. Toisinaan myös yksittäisiä miekkavalaita tavataan alueella. == Historia == Satoja vuosia ennen eurooppalaisten saapumista alueella asui salish-intiaaneihin kuuluvia sḵwx̱wú7mesheja, musqueameita ja tsleil-waututheja. Joidenkin lähteiden mukaan he eivät olisi kuitenkaan asuneet vuonon ranta-alueilla vuoden ympäri vaan ainoastaan kausittain. Brittiläinen tutkimusmatkailija George Vancouver ja apuna olleet espanjalaiset kapteenit Cayetano Valdezin ja Dionisio Gallianon purjehtivat vuonna 1792, ensimmäisinä eurooppalaisina, Burrard Inlet -vuonoon tutkiakseen ja kartoittaakseen aluetta. Coal Harbourista (Nykyinen Vancouver) löydettiin vuonna 1862 kivihiiliesiintymiä, joka johti eurooppalaisten siirtolaisten asettumiseen alueelle. Nykyisin kansalaisjärjestöt ovat huolissaan vuonon saastumisesta siihen ajautuvien teollisuuden päästöjen johdosta. Vuosittain vuonoon lasketaan luvallisesti noin 769 000 000 m³ harmaatavettä. == Lähteet == == Aiheesta muualla == * Bodies of water - coastal Valokuvia alueelta. Luokka:Vuonot Luokka:Brittiläisen Kolumbian maantiede
Nysämuura

Nysämuura (Chamaeza campanisona) on eteläamerikkalainen varpuslintu. Sen laaja elinympäristö ulottuu mantereen pohjoisosista Venezuelasta Amazonasille ja Andien rinteitä seuraillen Boliviaan, sekä Brasilian itä- ja eteläosiin, Paraguayn itäosiin ja Argentiinan koillisosiin. Lajista tunnetaan 12 alalajia. Lajin holotyypin kuvaili Martin Lichtenstein São Paulosta 1823.IBC == Lähteet == Luokka:Muurat
Pitsinysämuura

Pitsinysämuura (Chamaeza ruficauda) on eteläamerikkalainen varpuslintu. Sen elinympäristö käsittää Brasilian kaakkoisosan Minas Geraisista ja Espírito Santosta Rio Grande do Suliin sekä Argentiinan koillisosan Misionesiin. Lajin holotyypin kuvailivat Jean Cabanis ja Ferdinand Heine Rio de Janeirosta 1859.IBC == Lähteet == Luokka:Muurat
Raitanysämuura

Raitanysämuura (Chamaeza mollissima) on eteläamerikkalainen varpuslintu. Sen elinympäristö ulottuu Kolumbiasta Andien rinteitä seuraillen Boliviaan. Lajista tunnetaan kaksi alalajia. Lajin holotyypin kuvaili Philip Lutley Sclater Santa Fe de Bogotásta Kolumbiasta 1855.IBC == Lähteet == Luokka:Muurat
Rinnenysämuura

Rinnenysämuura (Chamaeza meruloides) on Brasilian kotoperäinen varpuslintu. Se elää maan kaakkoisosassa Bahiassa, Minas Geraisissa, Espírito Santossa ja Santa Catarinan koillisosassa. Lajin holotyypin kuvaili Nicholas Aylward Vigors Brasiliasta 1825.IBC == Lähteet == Luokka:Muurat
Suomunysämuura

Suomunysämuura (Chamaeza turdina) on eteläamerikkalainen varpuslintu. Sen elinympäristö käsittää Venezuelan luoteisosia ja Kolumbian El Valle del Río Magdalenan ja Valle del Caucan. Lajista tunnetaan kaksi alalajia. Lajin holotyypin kuvailivat Jean Cabanis ja Ferdinand Heine Bogotásta 1859.IBC == Lähteet == Luokka:Muurat
Avosetit

Avosetit (Recurvirostridae) on rantalintujen lahkoon kuuluva lintuheimo. Avosetit ovat pitkäjalkaisia ja -nokkaisia, tavallisesti mustavalkoisia kahlaajia. Niitä tavataan kaikissa maanosissa Antarktista lukuun ottamatta. Avosetteihin kuuluu kolme sukua: * Pitkäjalat (Himantopus) * Avosetit (Recurvirostra) * Vyöpitkäjalka (Cladorhynchus leucocephalus) == Aiheesta muualla == *ITIS: Recurvirostridae *
Avosetit (suku)

Avosetit (Recurvirostra) on avosettien heimoon kuuluva lintusuku. Avosetit ovat pitkäjalkaisia, käyränokkaisia ja mustavalkoisia kahlaajia. Avosettien sukuun kuuluu neljä lajia: * Andienavosetti (Recurvirostra andina) * Australianavosetti (Recurvirostra novaehollandiae) * Avosetti (Recurvirostra avosetta) * Preeria-avosetti (Recurvirostra americana) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Recurvirostra Luokka:Avosetit eo:Recurvirostra
Kysymys elämästä ja kuolemasta

Kysymys elämästä ja kuolemasta (, amer. nimi Stairway to Heaven) on Michael Powellin ja Emeric Pressburgerin ohjaama, käsikirjoittama ja tuottama brittiläinen romanttinen fantasiaelokuva vuodelta 1946. Se kertoo Englantiin palaavan toisen maailmansodan Lancaster pommikoneen RAF lentäjästä, jonka olisi pitänyt kuolla 2. toukokuuta 1945, mutta joka jääkin henkiin tuonpuoleisen erehdyksen takia. Elokuvassa maanpäälliset jaksot ovat Technicolor-väreissä ja tuonpuoleiseen sijoittuvat osuudet ovat mustavalkoisia. Kysymys elämästä ja kuolemasta oli ensimmäinen brittielokuva, jolla oli kuninkaallinen ensi-ilta (Royal Film Performance) 1. marraskuuta 1946. Esitystä seurasivat kuningas Yrjö VI perheineen. Vuonna 1999 British Film Instituten kyselyssä Kysymys elämästä ja kuolemasta äänestettiin kaikkien aikojen 20. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Rooleissa == == Muuta == Suomessa ohjaaja Eddie Stenberg ja käsikirjoittaja Juha Nevalainen saivat tästä fantasiaelokuvasta innoitusta elokuvaansa Tervetuloa aamukahville (1952), mutta lähes kaikkien arvostelijoiden mielestä yritys epäonnistui surkeastiLehdistöarviot, . == Lähteet == == Aiheesta muualla == * * * * Kysymys elämästä ja kuolemasta Filmgoer.fi-sivustolla Luokka:Vuoden 1946 brittiläiset elokuvat Luokka:Fantasiaelokuvat Luokka:Michael Powellin ohjaamat elokuvat Luokka:Emeric Pressburgerin ohjaamat elokuvat Luokka:Elokuvat ilmailusta
HMS Broke (D83)

HMS Broke (viirinumero D83) oli Britannian kuninkaallisen laivaston Shakespeare-luokan laivueenjohtaja toisessa maailmansodassa. == Valmistus == Alus tilattiin huhtikuussa 1918 John I. Thornycroft and Companylta Woolstonista, missä köli laskettiin marraskuussa 1918. Alus laskettiin vesille 16. syyskuuta 1920 nimellä HMS Rooke Hollantia vastaan käytyjen sotien aikaisen Vigonlahden taistelun voittajan kontra-amiraali Sir George Rooken mukaan, mutta nimi vaihdettiin huhtikuussa 1921 HMS Brokeksi amiraali Broken mukaan. Alus valmistui vasta 1925 Pembroken telakalta, jonne se oli siirretty viimeisteltäväksi.naval-history.net - HMS Broke == Palvelus == Syyskuussa 1939 alus liitettiin toisen maailmansodan alkaessa saattuetehtäviin läntisen reitin alueelle () Plymouthiin. Alus suojasi Gibraltarille matkaavia ja sieltä saapuvia saattueita sekä Etelä-Atlantin reitillä matkaavia saattueita. Kesäkuussa alus osallistui liittoutuneiden joukkojen evakuointiin Euroopan mantereelta St. Nazairesta sekä Biskajanlahden satamista operaatio Cyclessä. Alus liitettiin heinäkuussa 6. saattajaryhmään palaten saattuetehtäviin. Seuraavien puolentoista vuoden aikana alus suojasi 30 pohjois-etelä suuntaista saattuetta, joista kaksi joutui sukellusveneiden hyökkäysten kohteeksi, sekä 27 itä-länsi suuntaista saattuetta, joista seitsemän joutui hyökkäyksen kohteeksi. Se osallistui kahteen merkittävään saattuetaisteluun. Maaliskuussa 1941 alus suojasi saattuetta SL41, joka joutui sukellusveneiden hyökkäyksen kohteeksi. Saman aikaisesti merellä olivat Saksan laivaston taisteluristeilijät Gneisenau ja Scharnhorst operaatio Berliinissä. Saattueesta upposi 8. maaliskuuta kuusi rahtialusta. Elokuussa 1942 alus suojasi saattuetta SC94, josta sukellusveneet upottivat yksitoista alusta ja saattajat upottivat kaksi sukellusvenettä kuuden päivän taistelussa. Broke oli saattajien johtoaluksena kolme viimeistä päivää. Alus osallistui 8. marraskuuta operaatio Terminaliin, joka oli osa liittoutuneiden Pohjois- Afrikan maihinnousua operaatio Soihtua. Alus laski yhdessä HMS Malcolmin kanssa jalkaväkeä maihin suoraan Algerin satamaan, jotta satamalaitteita ei kerettäisi hävittää. Malcolm ei kyennyt toimittamaan joukkoja maihin, mutta Broke sai joukkonsa maihin. Aluksen vetäytyessä satamasta siihen osui rannikkopatterien tuli. HMS Zetland otti pahoin vaurioituneen aluksen hinaukseen, mutta se upposi kaksi päivää myöhemmin 10. marraskuuta. ==Lähteet== * * * === Viitteet === Luokka:Kuninkaallisen laivaston Shakespeare-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Broke

HMS Broke on ollut kolmen Britannian Kuninkaallisen laivaston aluksen nimenä. * HMS Broke (1814), kutteri * HMS Broke (1914), Faulknor-luokan laivueenjohtaja * HMS Broke (D83), Shakespeare-luokan laivueenjohtaja.
Sinilakkisieppo

Sinilakkisieppo (Niltava vivida) on Etelä-, Kaakkois- ja Itä-Aasiassa tavattava sieppoihin kuuluva varpuslintu. == Koko ja ulkonäkö == Kooltaan sinilakkisieppo on noin 18-19 cm. Koiraan pää, selkä, siivet ja pyrstö ovat väriltään violetin siniset. Vatsa on ruskehtavan oranssi. Naaras on väritykseltään selästään oliivinvihreä ja päälaeltaan harmahtava. Vatsa on kellertävän ruskea ja vaaleampi kuin koiraalla. Poikaset ovat väritykseltään ruskeita ja vaaleapilkullisia. == Levinneisyys ja elinympäristö == Sinilakkisieppoa tavataan Intiasta, Myanmarista, Laosista, Taiwanista, Thaimaasta, Vietnamista ja Kiinasta. Lajin elinympäristöä ovat vuoriston ainavihannat ja sekametsät. Laji liikkuu erityisesti latvuston keskikerroksissa. Linnun elinympäristöt sijaitsevat 750-2 500 metrin korkeudella merenpinnasta. Talvisin linnut siirtyvät matalammalla oleviin metsiin. == Ravinto == Sinilakkisiepon ravinto koostuu hyönteisistä, joita se pyydystää ilmasta sekä pienistä hedelmistä ja marjoista. == Lähteet == Luokka:Siepot
We Are the Void

We Are the Void on Dark Tranquillityn yhdeksäs studioalbumi, joka julkaistiin 24. helmikuuta 2010. Se nousi Suomen virallisen listan sijalle 16. Kappaleesta ”Shadow in Our Blood” kuvattiin musiikkivideo.YouTube: Dark Tranquillity - Shadow in Our Blood (Official Video) == Kappaleet == === Bonus-DVD === == Kokoonpano == * Mikael Stanne – laulu * Martin Henriksson – kitarat * Niklas Sundin – kitarat * Daniel Antonsson – basso * Anders Jivarp – rummut * Martin Brändström – elektroniikka == Arvostelut == * AllMusic: AllMusic review * Desibeli.net: Desibeli.net: Levyarvio * Imperiumi.net: 7–/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Dark Tranquillityn albumit Luokka:Vuoden 2010 albumit
Kurt Simberg

Kurt Eduard Simberg (30. tammikuuta 1913 Helsinki – 17. toukokuuta 1984 Helsinki) oli suomalainen palkittu arkkitehti. Simberg valmistui arkkitehdiksi Teknillisestä korkeakoulusta vuonna 1939. Simberg suunnitteli pääasiassa teollisuus- ja liikerakennuksia, mutta myös asuinrakennuksia. Simberg toimi arkkitehtina oman arkkitehtitoimistonsa Kurt Simberg & Co kautta. Kurt Simberg osallistui moniin arkkitehtuurikilpailuihin, joissa saavutti usein myös menestystä. Hänen tunnetuin suunnittelutyö on Svenska Handelshögskolan eli Hanken Helsingin Runeberginkadun ja Arkadiankadun kulmassa. == Kurt Simbergin yksityiselämä == Kurt Simberg oli naimisissa arkkitehti Birgitta Gabriella (o.s. Geitlin) Simbergin kanssa. Heille syntyi kolme poikaa: Henrik 1941, Erik 1943 ja Martin 1948.Suomen Rakennustaiteen museon tietokanta Kurt Simberg asui pitkään perheineen suunnittelemassaan as. oy Haahkatie 2-4 Ab:ssä Lauttasaaressa. Kurt Simberg oli innokas purjehduksen ja laskettelun ystävä. Hän osallistui aktiivisesti Suomen Afasiayhdistyksen toimintaan.Arkkitehtiuutiset 10/84. == Kurt Simbergin ja Suomen Arkkitehtiliitto SAFA == Kurt Simberg liittyi Suomen Arkkitehtiliitto SAFAn jäseneksi valmistuttuaan arkkitehdiksi vuonna 1939. Hän työskenteli SAFAn standardisoimislaitoksessa vuosina 1945–1946. Simberg osallistui aktiivisesti liiton toimintaan toimien mm. liiton hallituksen jäsenenä useaan otteeseen, viimeksi 1968–1969, samoin luottamusvaliokunnan jäsenenä moneen kertaan. Useasti hän myös edusti liittoa pohjoismaisessa yhteistyössä. Hän kuului myös SAFAn rakennushallitukseen vuosina 1963–1973. == Luettelo Kurt Simberg & Co:n töistä== * Asuinrakennus, Ehrensvärdintie 8, Helsinki, 1950 * Svenska Handelshögskolan Hanken, Runeberginkatu 10, Helsinki, 1951–1953 * Asuinrakennus, Haahkatie 2-4, Helsinki, 1953 *Helsingin Säästöpankki, Mannerheimintie 14, Helsinki, 1955–1961 * Sigrid Juséliuksen säätiön talo (Kuusisen talo), Aleksanterinkatu 48, Helsinki, 1957 *Suomen Mineraali Oy:n (nykyinen Cembrit Oy) tehdas Lohjan Muijalassa 1957-1959 * P.C. Rettig & Co:n tupakkatehdas, Turku, 1960 * Oy Wulff Ab:n talo, Mannerheimintie 4, Helsinki, 1960–1965 * Oy Mikumi Ab, Mannerheimintie 4, Helsinki, 1965 * Joensuun virastotalo, Koskikatu 1, 1965–1966 * Liiketalo, Ruoholahdenkatu 14, Helsinki, 1966 * Yleisradion toimitalo, Kesäkatu 2, Helsinki, 1967–1968 * Yleisradion radiotalo 1, Radiokatu 5, Helsinki 1978 * Wärtsilän Tammisaaren Posliinitehdas * Stockmannin talo Pitäjänmäessä, Helsinki 1962 (purettu vuonna 2021)https://www.helsinginuutiset.fi/paikalliset/3445664 * Oy Aga Ab:n pääkonttori Espoossa * Rovaniemen virastotalo * Fjällskidarklubben -37:n hiihtomaja, Nuuksiontie 71, Espoo, 1949 ==Lähteet== *Suomen Rakennustaiteen museo *Korttelit.fi *Martti Janhunen: Lauttasaaren rakentamisen vaiheita * Arkkitehtiuutiset 10/84 * Suomen Rakennustaiteen museon tietokanta ===Viitteet=== == Aiheesta muualla == * Haahkatie 2-4 Luokka:Suomalaiset arkkitehdit Luokka:Vuonna 1913 syntyneet Luokka:Vuonna 1984 kuolleet
Lovingin piirikunta

Lovingin piirikunta () on Texasin osavaltiossa Yhdysvalloissa sijaitseva piirikunta. Se on asukasluvultaan koko Yhdysvaltojen pienin.http://www.nytimes.com/2006/02/25/national/25loving.html?_r=1&8hpib Vuoden 2020 väestönlaskennassa piirikunnassa asui vain 64 ihmistä. Sen hallintokeskus () on Mentone. Lovingin piirikunnalla on pinta-alaa 1 753 km², josta on vettä 20 km² eli noin 1,1 %. == Lähteet == Luokka:Texasin piirikunnat
Njörður P. Njarðvík

Njörður P. Njarðvík (s. 1936 Isafjörður, Islanti) on islantilainen kirjailija. Njarðvík on toiminut muun muassa islannin kielen lehtorina Göteborgin ja Lundin yliopistoissa ja sen jälkeen Islannin yliopistossa dosenttina. Hän on osallistunut Islannin kulttuuri- ja yhteiskunnalliseen elämään. Hän on ollut Islannin radion hallintoneuvoston puheenjohtaja ja pohjoismaisen kirjallisuuspalkintolautakunnan jäsen. Islannin kirjailijaliiton puheenjohtajana hän aloitti vuonna 1978. Njarðvík on julkaissut muun muassa runokokoelman, romaaneja, lastenkirjoja ja kirjallisuuden teoriaa käsitteleviä teoksia. Lisäksi hän on kirjoittanut lukuisia kirjallisuutta, kulttuuria ja politiikkaa käsitteleviä artikkeleita Islannin ja Skandinavian lehtiin. == Suomennetut teokset == Lähde * * * * * Kuninkaan karhu (Auðun og ísbjörninn), suom. Marja Kyrö, Gummerus Carlsen 1991 ISBN 951-36-0137-4 (lastenkirja) * Muinainen Islanti (Island i forntiden, 1973), ruotsin kielestä suom. Marja Itkonen-Kaila, Helsinki: Otava 1989 ISBN 951-1-10245-1 (teos pohjautuu luentoihin, joita kirjailija piti Ruotsin-kaudellaan) == Lähteet == Luokka:Islantilaiset kirjailijat Luokka:Vuonna 1936 syntyneet Luokka:Elävät henkilöt
Ruotsin naisten jääpallomaajoukkue

Ruotsin naisten jääpallomaajoukkue edustaa Ruotsia naisten jääpallokilpailuissa. Se toimii Ruotsin jääpalloliiton alaisuudessa. Ruotsin naisten maajoukkueen päävalmentaja on Oscar Pettersson. Ruotsi on voittanut jääpallossa kuusi naisten maailmanmestaruutta ja on siten naisten MM- kilpailuiden menestynein maajoukkue. ==Historia== Ruotsi pelasi ensimmäisen virallisen naisten jääpallomaaottelunsa Suomea vastaan Kemissä 1980. Ottelu päättyi Ruotsin voittoon 3–14. Norjan Ruotsi kohtasi ensimmäistä kertaa 1982 Vänersborgissa, Ruotsissa, ja voitti 19–0. 1990 Köpingissä, Ruotsissa, pelattu ensimmäinen jääpallomaaottelu Neuvostoliittoa vastaan päättyi Ruotsin 8–2-voittoon. Ensimmäisen Venäjä-maaottelun Ruotsi voitti lukemin 8–0 Edsbynissä 1992. 1993 Moskovassa Venäjä aiheutti Ruotsin naisten jääpallomaajoukkueelle sen historian ensimmäisen tappion voitettuaan 4–2. 2004 Ruotsi voitti Lappeenrannassa järjestetyt historian ensimmäiset jääpallon naisten maailmanmestaruuskilpailut. ==Saavutukset== Päivitetty 3. maaliskuuta 2014. *6 maailmanmestaruutta: 2004, 2006, 2007, 2008, 2010, 2012 *1 maailmanmestaruushopea: 2014 ==Päävalmentajat== Päivitetty 20. elokuuta 2011. *Ann Elefalk *Hans Bergman *Hans Jepson *Miska Suves 2000–2002 *Jens Alftin *Roger Jakobsson, ?–2008 *Oscar Pettersson, 2008– ==Katso myös== *Ruotsin jääpallomaajoukkue ==Lähteet== * * ==Aiheesta muualla== *Svenska Bandyförbundet Luokka:Ruotsin jääpallo Luokka:Jääpallomaajoukkueet
Mobarakin moskeija

Mobarakin moskeija on moskeija Haagissa Alankomaissa, jonka on suunnitellut arkkitehti Frits Beck Kuningatar Beatrix vieraili moskeijassa sen 50-vuotisjuhlapäivänä 3. kesäkuuta 2006. ==Aiheesta muualla== *The Official Website of the Ahmadiyya Muslim Community Luokka:Alankomaiden moskeijat Luokka:Haagin rakennukset ja rakennelmat
Lawrence Durrell

Lawrence George Durrell (27. helmikuuta 1912 Darjeeling, Intia – 7. marraskuuta 1990 Sommières, Ranska) oli englantilainen runoilija ja näytelmäkirjailija. Myös hänen nuorempi veljensä Gerald Durrell oli kirjailija. Durrellin tunnetuin teos on neliosainen Romaani kiehtovasta Aleksandrian kaupungista ja rakkauden ongelmasta, jossa nuoren kirjailijan rakkaustarinaa peilataan muiden ihmisten näkemyksiin samoista tapahtumista. Sarjan pohjalta hänelle ennustettiin Nobelin kirjallisuuspalkintoa, mutta sitä Durrell ei koskaan saanut. Durrell syntyi Intiassa intianbrittiläisille vanhemmille, ja asui suuren osan elämästään Britannian ulkopuolella. Hänen veljensä Gerald Durrell on kuvannut perheen elämää Korfulla. Toisessa maailmansodassa Lawrence Durrell toimi lehdistöattaseana, ja sodan jälkeen hän jatkoi diplomaattikunnassa vuoteen 1956 asti. Silloin hän asettui loppuelämäkseen Ranskaan. == Teokset == === Romaanit === * Pied Piper of Lovers (1935) * Panic Spring (1937) * The Black Book (1938) * Cefalu (1947) * White Eagles Over Serbia (1957) * The Alexandria Quartet (1962) ** Justine (1957) ** Balthazar (1958) ** Mountolive (1958) ** Clea (1960) * The Revolt of Aphrodite (1974) ** Tunc (1968) **Nunquam (1970) * The Avignon Quintet (1992) ** Monsieur: or, The Prince of Darkness (1974) ** Livia: or, Buried Alive (1978) ** Constance: or, Solitary Practices (1982) ** Sebastian: or, Ruling Passions (1983) ** Quinx: or, The Ripper's Tale (1985) === Runous === * Quaint Fragments (1931) * Ten Poems (1932) * Transition: Poems (1934) * A Private Country (1943) * Cities, Plains and People (1946) * On Seeming to Presume (1948) * Selected Poems: 1953–1963 (1964) * The Ikons (1966) * The Suchness of the Old Boy (1972) * Collected Poems: 1931–1974 (1980) * Selected Poems of Lawrence Durrell Edited (2006) === Draama === * Bromo Bombastes (1933) * Sappho: A Play in Verse (1950) * An Irish Faustus: A Morality in Nine Scenes (1963) * Acte (1964) == Suomennettuja teoksia == * * * * == Lähteet == Luokka:Englantilaiset runoilijat Luokka:Englantilaiset näytelmäkirjailijat Luokka:Vuonna 1912 syntyneet Luokka:Vuonna 1990 kuolleet
Moxie

Moxie voi viitata: * Moxie Girlz -lelunukkeihin * Moxie Soda -virvoitusjuomaan * Netflix-elokuvaan Näpit irti! (Moxie, 2021)
Elias Siippainen

Elias Siippainen (22. tammikuuta 1888 Kuopio – 13. huhtikuuta 1951 Helsinki) oli suomalainen toimittaja, kirjailija ja suomentaja. Siippaisen vanhemmat olivat maalarimestari Otto Siippainen ja Stiina Loviisa Gerdt. Siippainen kävi Kuopion lyseota vuosina 1901-1906, jonka jälkeen hän oli apteekkariharjoittelijana Sysmässä, kunnes siirtyi muutaman vuoden kuluttua maalariksi. Myöhemmin Siippainen kierteli kolme vuotta Skandinaviassa, Venäjällä, Saksassa ja Belgiassa opiskellen kieliä ja taidetta. Suomeen palattuaan hän työskenteli Työmiehen oikolukijana ja taidekriitikkona sekä vuodesta 1917 Työn Vallan toimittajana. Viitattu 13.3.2021. Viitattu 13.3.2021. Vuonna 1919 Siippainen osallistui Aunuksen retkelle, vaikka hän vaikutti sosialidemokraattisessa työväenliikkeessä. 1920-luvulta lähtien Siippainen kirjoitti humoristisia näytelmiä, julkaisi esseitä, kirjallisuusarvosteluja ja novelleja Suomen Sosialidemokraatissa ja muissa työväenlehdissä. Vuosina 1921–1926 hän toimitti pilalehti Kurikkaa. Lisäksi Siippainen suomensi venäläistä kaunokirjallisuutta muun muassa Mihail Šolohovin ja Vasili Smirnovin tuotantoa. Myöhemmin hän toimi kustannusalalla kirjallisena avustajana. Siippainen käytti muun muassa nimimerkkejä ”E. S-nen”, ”Ent. potilas”, ja ”Juutas Käkriäinen”. Siippaisen puoliso oli Siiri Julia Alanko, jonka kanssa hän avioitui vuonna 1919. == Teokset == * * === Suomennoksia === * * * == Lähteet == Luokka:Suomalaiset toimittajat Luokka:Suomalaiset näytelmäkirjailijat Luokka:Suomentajat Luokka:Suomalaiset kirjallisuuskriitikot Luokka:Suomen Sosialidemokraattisen Puolueen jäsenet Luokka:Vuonna 1888 syntyneet Luokka:Vuonna 1951 kuolleet
Treblinka (yhtye)

Treblinka oli vuosina 1985–1988 vaikuttanut vaasalainen hardcore punk-yhtye. Yhtye julkaisi EP:n ”Ihmisyyden taideteos?” vuonna 1988, jonka lisäksi yhtyeen tuotantoa on julkaistu kokoelmalevyillä Waasa (1988) sekä Stop Vivisection – Use Yuppies (1989). Yhtyeen rumpali-säveltäjä Vesku Jokinen, kitaristi Marko ”Vuokko” Vuorimaa sekä laulaja Toni ”Kape” Pitkäsalo vaikuttivat myöhemmin suuren yleisön suosioon nousseessa Klamydia-yhtyeessä. Keulahahmona toiminut basisti-sanoittaja Jani ”Jantsa” Kärkkäinen on puolestaan vaikuttanut muun muassa Toinen vaihtoehto -lehden päätoimittajana sekä Juggling Jugulars -yhtyeessä. Treblinkan alun perin perustivat Jani "Jantsa" Kärkkäinen (basso) Kai "Kaitsu" Hautamäki (laulu) Marko "Vuokko" Vuorimaa (kitara) Ari "Ake" (rummut) Mikael "Mikki" Perttunen oli myös osaltaan vaikuttamassa bändin syntyyn. == Kokoonpano == * Toni ”Kape” Pitkäsalo (laulu) * Marko ”Vuokko” Vuorimaa (kitara) * Jani ”Jantsa” Kärkkäinen (basso, sanoitukset) * Vesa ”Vesku” Jokinen (rummut, sävellykset) == Julkaisut == ===EP:t=== * Ihmisyyden taideteos? (7" EP, Hätäapu Records, 1988) ===Kokoelmat=== * Muistatko...? (100nisti levyt, 2009) ===Mukana kokoelmilla=== * Waasa (7" EP, Kahlenukke Records 1989, muut yhtyeet A.K.K. ja Vihan Lapset) * Stop Vivisection – Use Yuppies (Hätäapu Records 1989, muut yhtyeet Attanas, Sätkynukke ja Perestroika) == Lähteet == * finnmusic * desibeli.net Luokka:Suomalaiset hardcore punk -yhtyeet
Murray Edwards College

Murray Edwards College (ent. New Hall) on yksi Cambridgen yliopiston 31 collegesta. College perustettiin vuonna 1954 nimellä New Hall, sillä se ei onnistunut hankkimaan riittävää alkupääomaa ja tulevalle lahjoittajalle haluttiin jättää mahdollisuus saada college nimetyksi itsensä mukaan. Kesäkuussa 2008 college ilmoitti, että se on saanut Ros ja Steve Edwardsilta suurimman henkilökohtaisen lahjoituksen Cambridgen yliopiston historiassa, 30 miljoonaa puntaa. Collegen uusi nimi on huomionosoitus sekä collegen perustajalle Dame Rosemary Murraylle että Edwardsin perheen lahjoitukselle. Ros Edwards on opiskellut New Hallissa. New Hall oli perustettaessa vuonna 1954 kolmas naisille tarkoitettu college Cambridgen yliopistossa. Kaksi muuta olivat Girton ja Newnham College; Hughes Hall ei ollut vielä saanut virallista collegen statusta. Vuonna 1954 naisten osuus opiskelijoista Cambridgessa oli pienin kaikista Yhdistyneen kuningaskunnan yliopistoista. College aloitti toimintansa Silver Streetillä paikassa, jossa nykyään on Darwin College. Darwinin perhe lahjoitti New Hallille tontin sen nykyisessä paikassa, johon college muutti rakennusten valmistumisen jälkeen vuonna 1965. Collegen ensimmäinen johtaja Dame Rosemary Murray toimi sijaiskanslerina () Cambridgen yliopistossa 1975–77 ja teki siten historiaa olemalla ensimmäinen nainen Cambridgen tai Oxfordin yliopiston sijaiskanslerina. Näyttelijä ja Oscar- voittaja Tilda Swinton on collegen alumna. Dome of Murray Edwards College, Cambridge.jpg|Murray Edwards College Murray Edwards College, Cambridge.jpg| Stone to commemorate the opening of Murray Edwards College, Cambridge.jpg == Lähteet == ==Aiheesta muualla== Luokka:Cambridgen yliopiston colleget Luokka:Naisten korkeakoulut
Töölönlahden sukellusvene

Töölönlahden sukellusvene oli joulukuussa 1972 tapahtunut pienimuotoinen ulkopoliittinen kriisi, jossa Helsingin Töölönlahdelta löytyi yhden hengen pienoissukellusvene. Vene löytyi Linnunlaulun alueelta, läheltä kirjailijatalo Villa Kiveä, rantaveden tuntumasta. Veneen löysi vihjeen perusteella toimittaja Hannes Markkula. Vene oli ulkoisesti jämäkkää tekoa metallikuorineen, mutta sen yleisvaikutelma oli lelumainen. Laitteessa oli yksi istumapaikka ohjaajalle. Tiettävästi laitteella ei pystynyt ajamaan, vaikka se ulkoisesti näyttikin ehjältä. Tapaus julistettiin silloisen tavan mukaisesti salaiseksi, mutta toimittaja Markkula teki siitä etusivun jutun Ilta-Sanomiin otsikolla ”Hylätty sukellusvene löytyi Töölönlahdelta”. Kylmän sodan aikana Suomesta löytynyt sukellusvene aiheutti ulkopoliittista säpinää, koska Pariisin rauhansopimus 1947 kielsi Suomelta sukellusveneet. ”Löytynyt vedenalainen on jonkun harrastelijan laite”, kommentoi Helsingin poliisista komisario Emil Rosenberg. Samalla linjalla oli merivoimien silloinen kommodori Jorma Haapkylä, joka totesi: ”Löytynyt kone ei ole mikään sotilaallinen laite. Se ei ole mikään sukellusvene, vaan lähinnä sukelluslaite.” Merivoimien esikunta tiettävästi otti sukellusveneen haltuunsa, mutta sen myöhemmistä vaiheista ei ole tietoa. Poliisi on kertonut saaneensa sukellusveneen tekijäksi ilmoittautuneelta mieheltä viestin ”Älkää pelästykö laitetta”, mutta häntä tai heitä ei tiettävästi koskaan tavoitettu. On arveltu, että laitteen tekijä tai tekijät olivat silloisia teekkareita, eli kyseessä olisi ollut teekkarijäynä. == Lähteet == Luokka:Suomen politiikka 1970-luvulla Luokka:Helsingin historia Luokka:Itämeren historia Luokka:Mysteerit Luokka:1972
Martti Putaala

Martti Johannes Putaala (27. syyskuuta 1896 Oulu – 13. joulukuuta 1957 Oulu) oli suomalainen toimittaja ja pakinoitsija. Putaala työskenteli toimittajana muun muassa Oulussa ilmestyneissä Kalevassa ja Pohjolan Työssä. Hän käytti nimimerkkejä ”Marttiinus” ja ”Eskon puumerkki”. Putaala oli myös innokas esperanton harrastaja. == Teoksia == * Mary kaj Sulo : koresponda rakonteto, verkita de Kamemoro. Eldono Vilho Setälä kommandiittiyhtiö, Helsinki 1947 * Oulun horisontista : pakinoita. Marjamaa, Oulu 1952 == Lähteet == * * Päivi Weiste : Itsenäisytemme ajan oululaista kaunokirjallisuutta : kirjailijat ja teokset Luokka:Suomalaiset toimittajat Luokka:Pakinoitsijat Luokka:Esperantistit Luokka:Vuonna 1896 syntyneet Luokka:Vuonna 1957 kuolleet
Andienavosetti

Andienavosetti (Recurvirostra andina) on eteläamerikkalainen kahlaaja. Sen elinympäristö käsittää Andien aluetta Perun keskiosista etelään Bolivian pohjoisosiin, Pohjois-Chileen ja Luoteis-Argentiinaan. Lajin holotyypin kuvailivat Rudolph Amandus Philippi ja Christian Ludwig Landbeck Laguna Parinacochasta Perusta 1861.IBC == Lähteet == Luokka:Avosetit
Australianavosetti

Australianavosetti (Recurvirostra novaehollandiae) on Australian kotoperäinen kahlaajalaji. Sen esiintymisalueen painopiste on mantereen eteläosissa, mutta sitä tavataan lähes koko Australiassa. Lajin holotyypin kuvaili Louis Jean Pierre Vieillot Victoriasta vuonna 1816.IBC == Lähteet == Luokka:Avosetit
Väinö Pärnänen

Väinö Johannes Pärnänen (14. marraskuuta 1887 Kitee – 19. tammikuuta 1957 Helsinki) oli suomalainen kirjailija. == Teoksia == * Virta vetää : romaani. Karisto 1949 * Runon kultaista Karjalaa, toimituskunta Aleksanteri Aava, Simo Härkönen, Väinö Pärnänen, Toivo Rasilainen. Karjalan liitto, Helsinki 1950 * Viipurilaista teatterielämää : Viipurin työväen teatteri – Viipurin kaupunginteatteri 1898–1945. Tammi 1950 == Lähteet == * Luokka:Suomalaiset kirjailijat Luokka:Vuonna 1887 syntyneet Luokka:Vuonna 1957 kuolleet
Scalextric

Scalextric on sähköllä toimiva autorata, jota ohjataan liipasinta painamalla. Scalextric-autoradat toi 1950-luvulla markkinoille brittiläinen Scalex, ja tuotenimi on yhdistelmä sanoista Scalex ja electric, sähköinen. Perinteiset muovikuoriset Scalextric-ura-autot ovat pienoismalleja mittakaavassa 1:32, mutta myöhemmin Scalex on alkanut valmistaa myös 1:64-mittakaavan autoratoja. Jokaisessa autossa on pieni sähkömoottori, joka pyörittää auton takapyöriä. Etupyörien väliin sijoitettu laahain ottaa virtaa radan keskiurasta ja pitää auton suunnassa. Rataelementtien materiaalina oli aluksi kumi, mutta 1960-luvulta alkaen muovi. Suomessa Scalextric-ratoja myytiin epävirallisesti 1960-luvun alkuvuosista lähtien, ja vakituisen maahantuojan autoradat saivat 1965. Kilpailevia tuotteita markkinoille toivat aluksi saksalainen pienoisjunavalmistaja Fleischmann ja italialainen Polistil, 1980-luvulla saksalainen Carrera ja 1990-luvulla Ninco ja FlyCar. ==Lähteet== Luokka:Leikkikalut
Holger Geschwindner

Holger Geschwindner (s. 9. joulukuuta 1945 Bad Nauheim) on saksalainen entinen koripalloilija, joka on toiminut koripallouransa jälkeen Dirk Nowitzkin henkilökohtaisena valmentajana. Geschwindner pelasi koripalloa MTV Gießenin paidassa voittaen kolme Saksan mestaruutta. Lisäksi hän edusti USC Müncheniä, FC Bambergia, SSC Göttingeniä ja Saturn Kölniä. Urallaan Geschwindner edusti myös Saksan koripallomaajoukkuetta, jonka mukana hän oli vuoden 1972 olympialaisissa. Kisoissa hän toimi joukkueensa kapteenina. 42-vuotiaana Geschwindner lopetti koripallouransa. Vuonna 2006 Geschwindner oli syytettynä veronkierrosta. == Lähteet == Luokka:Saksalaiset koripalloilijat Luokka:Vuonna 1945 syntyneet Luokka:Elävät henkilöt
Red Star OS

Red Star OS (, pulgunbyol) on pohjoiskorealaisten kehittämä, Linuxiin pohjautuva käyttöjärjestelmä, jossa on työpöytäympäristönä KDE 3.x. Red Star OS:n kehitystyö aloitettiin vuonna 2006Korea Herald: N. Korea develops own OS Viitattu 5.3.2010, ja sen tarkoituksena on luoda "kansallisia perinteitä kunnioittava" Linux-jakeluRT: North Korea’s “secret cyber-weapon”: brand new Red Star OS Viitattu 5.3.2010. Red Star OS:n laitevaatimukset ovat Pentium III 800 MHz, 256 megatavua keskusmuistia ja kolme gigatavua kiintolevytilaa. Jakelussa on mukana varusohjelmina Open Office -toimistosovelluspaketti, K3b-polttosovellus ja Firefoxiin perustuva selain Naenara ('isänmaa'). Käyttöjärjestelmä on oloutettu(?) ja ohjelmista käytetään omakielisiä nimiä. Red Star OS on saatavilla ainoastaan korean kielellä. Red Star OS:n selaimella ja sen hakukoneella, Naenara BBS:llä, pääsee Pohjois-Korean sisällä vain suljettuun intranetiin, jota kutsutaan nimellä Kwangmyong. Pääsy maailmanlaajuiseen avoimeen Internet-verkkoon on hyvin rajattu. Red Star OS:n versio 3.0 julkaistiin vuonna 2013. Tämä versio käyttää työpöytää, joka muistuttaa ulkoisesti Applen OS X:ää. == Lähteet == == Aiheesta muualla == *Kim-Il-Sungin yliopiston venäläisen opiskelijan blogikirjoitus, johon uutisointi perustuu *Mtv3: Pohjois-Korean salamyhkäinen käyttöjärjestelmä - Red Star OS *Engadget: North Korea's Red Star OS takes the 'open' out of 'open source' *TG Daily: North Korean Linux tips up *Kuvakaappauksia *Korean internet-portaali Naenara *Korea Computer Centerin (KCC) saksalaiset sivut *Saksalainen liikemies yhdistää Pohjois-Korean internetiin Luokka:Linux- jakelupaketit Luokka:Internet Pohjois-Koreassa
Preeria-avosetti

Preeria-avosetti (Recurvirostra americana) on pohjoisamerikkalainen kahlaaja. Sen elinympäristö käsittää Kanadan ja Yhdysvaltain Keski-Lännen ja länsirannikkoa. Se talvehtii muun muassa Kaliforniassa, Meksikossa ja Teksasissa. Lajin holotyypin kuvaili Johann Friedrich Gmelin 1789.IBC == Lähteet == Luokka:Avosetit
This Is It (kappale)

This Is It on Michael Jacksonin ja kanadalaisen laulaja Paul Ankan kirjoittama kappale. Kappale julkaistiin This Is It -kokoelma-albumin mukana vuonna 2009, pari päivää ennen Michael Jackson's This Is It -elokuvan ensi-iltaa. Kappaleen ensi-ilta oli 12. lokakuuta 2009, jolloin se julkaistiin Jacksonin virallisilla kotisivuilla. == Kappalelista == * Promo - CD single # "This Is It" (album version) - 3:37 # "This Is It" (orchestra single version) - 3:43 # "This Is It" (edited orchestra version) - 4:40 * CD promo single # "This Is It" (album version) - 3:37 # "This Is It" (orchestra single version) - 3:43 == Lähteet == Luokka: Michael Jacksonin kappaleet Luokka: Vuoden 2009 kappaleet
Omakosto

Omakosto oli aikaisemmin hyväksytty oikeudellinen menettely, jossa vääryyttä kärsinyt henkilö tai hänen sukunsa kostamalla pyrki hankkimaan hyvitystä oikeudenloukkaajalta tai tämän suvulta. Henkirikos tai ruumiillisen koskemattomuuden loukkaus kostettiin suorittamalla verikosto. ==Katso myös== * Omankädenoikeus ==Lähteet== Luokka:Rikosoikeus Luokka:Oikeushistoria
Marcus Piehl

Marcus Piehl (s. 23. elokuuta 1985) on ruotsalainen uimari. Hän on erikoistunut vapaauintiin ja voittanut kaksi mitalia MM-kisoista sekä kolme EM-kultaa vapaauintiviesteistä. Piehl edustaa seuratasolla Linköpings ASS- joukkuetta. Luokka:Ruotsalaiset uimarit Luokka:Vuonna 1985 syntyneet Luokka:Elävät henkilöt
Gone Too Soon

Gone Too Soon on yhdysvaltalaisen laulajan Michael Jacksonin yhdeksäs ja viimeinen vuoden 1991 albumilta Dangerous julkaistu single. Se julkaistiin joulukuussa 1993. == Kappaleet == * CD-single # ”Gone Too Soon” – 3:22 # ”Human Nature” – 4:06 # ”She’s Out of My Life” – 3:38 # ”Thriller” – 5:57 * CD-promo # ”Gone Too Soon” – 3:22 # ”Gone Too Soon” (instrumentaali) – 3:22 == Listasijoitukset == Lista Korkein sijoitus Alankomaiden singlelista 20. Ranskan singlelista 32. Saksan singlelista 45. Uuden-Seelannin singlelista 6. Sveitsin singlelista 33. Britannian singlelista 33. Zimbabwen singlelista 3. Lista (2009) Korkein sijoitus Yhdysvaltain Billboard Hot Digital Songs 67.U.S. Billboard Hot Digital Songs == Lähteet == Luokka:Vuoden 1993 kappaleet Luokka:Michael Jacksonin kappaleet
Kalervo Siikava

Keijo Kalervo Siikava (24. helmikuuta 1922 Helsinki – 26. kesäkuuta 1957 Helsinki) oli suomalainen radiokuunnelmia kirjoittanut kirjailija. == Lähteet == * Luokka:Suomalaiset kirjailijat Luokka:Vuonna 1922 syntyneet Luokka:Vuonna 1957 kuolleet
P.Y.T. (Pretty Young Thing)

P.Y.T. (Pretty Young Thing) on yhdysvaltalaisen laulajan Michael Jacksonin kuudes vuoden 1982 albumilta Thriller julkaistu single. Se julkaistiin syyskuussa 1983. Luokka:Vuoden 1983 kappaleet Luokka:Michael Jacksonin kappaleet
Leo Apo

Leo Richard Apo (19. huhtikuuta 1926 Kotka – 21. joulukuuta 2017 Espoo)Kuolinilmoitus, Helsingin Sanomat 1.2.2018, s. B 10 oli suomalainen opettaja, radiokuunnelmia kirjoittanut kirjailija ja suomentaja. Apo toimi Etelä-Espoon yhteiskoulun rehtorina 1952–1954 ja myöhemmin hän oli opettajana Tapiolan yhteiskoulussa ja Lauttasaaren yhteiskoulussa. == Teoksia == * Merenkuninkaan tytär : yksinäytöksinen radio-ooppera, kirjoittanut Leo Apo, säveltäjä Ahti Sonninen. 1949 * Elokuinen välikohtaus : radiokuunnelma. 1950 * Mikael ja joutsenet : radiokuunnelma. 1956 * Italialainen capriccio : radiokuunnelma. == Lähteet == * * Suomen yksityisten oppikoulujen digitaalinen matrikkeli : Etelä-Espoon yhteiskoulu 1952–1977 ===Viitteet=== Luokka:Suomalaiset kirjailijat Luokka:Suomalaiset opettajat Luokka:Suomentajat Luokka:Vuonna 1926 syntyneet Luokka:Vuonna 2017 kuolleet
Siirtoseurakunta

Siirtoseurakunta tarkoitti Moskovan rauhassa 1940 ja aseleposopimuksessa 1944 Neuvostoliitolle luovutetuilla alueilla toimineita seurakuntia. Seurakuntien jäsenet muuttivat siirtoväkenä muualle Suomeen, mutta siirtoseurakunnat toimivat sen jälkeenkin omina hallinnollisina kokonaisuuksina siirtoväen keskuudessa. Siirtoseurakunnat lakkautettiin vuoden 1950 alussa. Evankelis- luterilaisten siirtoseurakuntien jäsenet otettiin uuden asuinpaikkansa seurakuntaan ja viranhaltijat nimitettiin ilman vaalia jonkin seurakunnan virkaan. Siirtoseurakuntien arkistot ovat Mikkelin maakunta-arkistossa. Suomen ortodoksisessa kirkossa suoritettiin kokonaan uusi aluejärjestely 1950, sillä sen siirtoseurakunnat muodostivat seurakuntien enemmistön.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Kristinuskon historia Suomessa Luokka:Suomen evankelis-luterilaisen kirkon hallinto Luokka:Suomen ortodoksinen kirkko
Jamie Pierre

Matthew Jamie Pierre (1973 – 13. marraskuuta 2011)Mutrie, Tim ja Mike Rogge, Mike: Jamie Pierre, 1973-2011 Powder magazine. 13.11.2011. oli yhdysvaltalainen ammattilaisvapaalaskija. Hän on tehnyt maailmanennätyksen hyppäämällä alas 77,7 metrin (255 jalkaa) korkuiselta kallionjyrkänteeltä.http://www.natives.co.uk/do/ecco.py/view_item?listid=9&listcatid;=39&listitemid;=972 ==Kuolema== Pierre kuoli 13. marraskuuta 2011. Hän kuoli jäätyään lumivyöryyn Utahin Snowbirdissä. Nettitietojen mukaan Pierre ei hautautunut lumeen vaan tippui vyöryn pyyhkäisemänä kalliolta. Hän oli kuollessaan 38-vuotias. == Lähteet == *http://www.relaa.com/keskustelu/index.php?topic=38172.0 * ===Viitteet=== Luokka:Yhdysvaltalaiset urheilijat Luokka:Vuonna 1973 syntyneet Luokka:Vuonna 2011 kuolleet
Ilías Iliádis

Ilías Iliádis (; syntyessään Jarji Zviadauri () s. 10. marraskuuta 1986 Georgia) on georgialaissyntyinen kreikkalainen judoka ja olympiamitalisti. Hän on edustanut koko uransa ajan Kreikkaa ja voitti maan edustajana olympiakultaa Ateenan olympialaisista 2004 alle 81-kiloisten sarjasta. Iliádis kantoi Kreikan lippua Pekingin kisoissa 2008. Lontoossa 2012 Iliádis voitti 90 kilon sarjassa pronssia. Hän voitti maailmanmestaruuden 90 kg:n sarjassa Tokiossa 2010, Pariisissa 2011 ja Tšeljabinskissä 2014. Hän on lisäksi voittanut kaksi hopeamitalia ja yhden pronssin MM-kisoista, kaksi kultaa ja yhden pronssin EM- kisoista sekä yhden pronssin Euroopan kisoista. == Lähteet == *Profiili Judoinside.com-sivustolla Luokka:Elävät henkilöt Luokka:Georgialaiset judokat Luokka:Kreikkalaiset judokat Luokka:Kreikkalaiset olympiavoittajat Luokka:Vuonna 1986 syntyneet
2\. Basketball-Bundesliga

2\. Basketball-Bundesliga on Saksan koripallon toiseksi korkein sarjataso. Sarja perustettiin vuonna 1975, jolloin se pelattiin pohjoiseen ja etelään jaetuissa lohkoissa. Kauden 2006–2007 jälkeen sarja jaettiin Pro A:han ja Pro B:hen. == Mestarit == Kausi Pohjoinen Etelä 1975–1976 SSC Göttingen Post Bayreuth 1976–1977 FC Schalke 04 TuS Aschaffenburg 1977–1978 USC Medico Münster TV Eppelheim 1978–1979 HTB 62 Hamburg Eintracht Frankfurt 1979–1980 BG Hagen SpVgg 07 Ludwigsburg 1980–1981 DTV Charlottenburg USC Heidelberg 1981–1982 FC Schalke 04 TuS Aschaffenburg 1982–1983 BC Giants Osnabrück USC Heidelberg 1983–1984 FC Schalke 04 1. FC Bamberg 1984–1985 TSV 1860 Hagen TV Langen 1985–1986 OSC Bremerhaven SpVgg 07 Ludwigsburg 1986–1987 Oldenburger TB FC Bayern München 1987–1988 TSV 1860 Hagen SSV/SB Ulm 1988–1989 MTV Wolfenbüttel TV Langen 1989–1990 TuS Bramsche TV Germania Trier 1990–1991 SG Braunschweig TV Langen 1991–1992 SVD 49 Dortmund Tübinger SV 1992–1993 TK Hannover Steiner Bayreuth 1993–1994 Paderborn Baskets 91 SV Oberelchingen 1994–1995 Rhöndorfer TV TG Landshut 1995–1996 SV Telekom Bonn TSV Speyer 1996–1997 BCJ Hamburg USC Freiburg 1997–1998 BC Oldenburg/Westerstede DJK S.Oliver Würzburg 1998–1999 BCJ Hamburg LTi Lich 1999–2000 Oldenburger TB Consors Falke Nürnberg 2000–2001 SER Rhöndorf WiredMinds Tübingen 2001–2002 BCJ Hamburg BG NWS Ludwigsburg 2002–2003 TSV Quakenbrück BG Karlsruhe 2003–2004 Schwelmer Baskets SV 03 Tübingen 2004–2005 Eisbären Bremerhaven RCE Falke Nürnberg 2005–2006 Schröno Paderborn Baskets Ratiopharm Ulm 2006–2007 BG 74 Göttingen POM baskets Jena == Lähteet == == Aiheesta muualla == *Virallinen kotisivu Luokka:Saksan koripallosarjat
George Gruntz

George Gruntz (24. kesäkuuta 1932, Basel – 10. tammikuuta 2013, Allschwil) oli sveitsiläinen jazzpianisti ja säveltäjä. Gruntz saavutti kansainvälistä huomiota ensimmäisen kerran vuoden 1958 Newport Jazz Festivaleilla Newport International Bandin jäsenenä yhdessä muun muassa Louis Armstrongin kanssa. Hän työskenteli urallaan muun muassa Chet Bakerin, Dexter Gordonin ja Gerry Mulliganin kanssa. Gruntzin biografia ==Diskografia== *Tiger by the Tail, 2006 Concert Big Band; *Noon in Tunisia, 2006; *The Magic of a Flute, 2005; *Mental Cruelty, 2003 (1960 Jazz Soundtrack); *30+70 The One Hundred Years of George Gruntz; *Akt 2: Aria for George Gruntz; *Brainplay #3 George Gruntz Percussion Ensemble; *Global Excellence, 2001; *Symphonie les Echanges, 2000; *Ringing the Luminator; *Merryteria, 1999 Concert Big Band; *Live at JazzFest Berlin, 1999 Concert Big Band; *Sins 'n Wins 'n Funs, 1996 Concert Big Band; *Mock-Lo- Motion, George Gruntz Trio with Franco Ambrosetti; *Ray Anderson Big Band Record, 1994; *Cosmopolitan Greetings, 1992 Big Band; *Beyond Another Wall: Live In China1992; *First Prize, 1989 Concert Big Band; *Happening Now, 1987 Big Band; *Theater, 1984 Big Band. ==Lähteet== ==Aiheesta muualla== * Gruntzin omat sivut Luokka:Sveitsiläiset jazzmuusikot Luokka:Jazzpianistit Luokka:Sveitsiläiset pianistit Luokka:Vuonna 1932 syntyneet Luokka:Vuonna 2013 kuolleet
Apostolinen kuningas

Apostolinen kuningas oli Unkarin kuninkaiden perinteinen arvonimi, jonka uudisti Unkarin hallitsijan viralliseksi arvonimeksi paavi Klemens XIII vuonna 1758.Uusi tietosanakirja, Tietosanakirja oy 1960–1966. Se siirtyi vuonna 1867 muodostetun Itävalta-Unkarin hallitsijalle ja oli käytössä kaksoismonarkian hajoamiseen eli vuoteen 1918 saakka.Facta 2001, WSOY 1981–1987. Arvonimen perustana on 1000-luvun lopulla kirjoitetun Pyhän Tapanin legendan kertomus siitä, miten paavi Sylvester II, jonka kerrotaan vuonna 1000 lähettäneen kruunun ja siten siunanneen Tapanin kruunauksen ensimmäiseksi Unkarin kristityksi kuninkaaksi, olisi ylistänyt Tapania, kristinuskon levittäjää ja puolustajaa, "ansioiltaan apostolin vertaiseksi". Näin kuninkaalla olisi ollut samantapainen uskonnollinen arvovalta kuin apostoli Pietaria edustavalla paavinistuimella. Jo 1100-luvulla kuningas Kálmán ja sittemmin 1700-luvun Habsburg-hallitsijat käyttivät tätä ajatusta perusteena vallankäytölleen katolisen kirkon suhteen. Apostolista kuninkuutta symboloi Unkarin vaakunassa kaksoisristi, jonka juurella on kruunu. ==Lähteet== Luokka:Kuninkaalliset arvonimet Luokka:Unkarin historia
Feynman Lectures on Physics

The Feynman Lectures on Physics on Richard Feynmanin, Robert B. Leightonin ja Matthew Sandsin vuonna 1964 julkaisema kirja fysiikasta. Kirja koottiin Feynmanin opiskelijoilleen pitämistä luennoista California Institute of Technologyssa vuosina 1961–1963. Se julkaistiin vuonna 1964. Kirjan kustansi Addison-Wesley. Valikoima luennoista on julkaistu suomeksi nimellä Suhteellisen helppoa – seitsemän lukua fysiikkaa (Ursa 2002, ISBN 9789525329186). ==Aiheesta muualla== *Feynman Lectures on Physics HTML- versiona Luokka:Richard Feynman Luokka:Kirjat fysiikasta
Arvo Salmivaara

Arvo Edvard Salmivaara (15. elokuuta 1901 Kotka – 20. joulukuuta 1957 Jyväskylä) oli suomalainen näytelmiä ja radiokuunnelmia kirjoittanut kirjailija. == Näytelmiä == * Keltainen kirjekuori : näytelmä. 1936 * Salapoliisi Sherlock Mopsi : 1-näytöksinen salapoliisiparodia ; Kun nurkanperällä näyteltiin ranskalaista murhenäytelmää : 1-näytöksinen ilveily. Gummeruksen näytelmiä 48. Gummerus 1936 * Herkules ja Deianeira : näytelmä. 1939 * Karstalahden kartanon kummitus : 1-näytöksinen jännityspilailu. Gummeruksen näytelmiä 52. Gummerus 1939 * Kuka on syyllinen : radiokuunnelma. 1943 * Ihmeellinen kahvimylly : näytelmä. 1950 * Minä tässä isäntä olen : näytelmä. 1951-1952 * Herra nappikauppaneuvos : 1-näytöksinen huvinäytelmä. Gummeruksen näytelmiä 60. Gummerus 1952 * Kirottu viina! : 2-näytöksinen näytelmä. Seuranäytelmiä 569. Karisto 1953 == Muita teoksia == Nimimerkillä Apo: * V V V V eli valikoima viksuja Vappu-viisuja ; osaksi runoillut, osaksi uudisoinut Apo. Mikkelin sanomalehtimiesyhdistys, Mikkeli 1945 == Lähteet == * Luokka:Suomalaiset näytelmäkirjailijat Luokka:Vuonna 1901 syntyneet Luokka:Vuonna 1957 kuolleet
Norjan naisten jääpallomaajoukkue

Norjan naisten jääpallomaajoukkue edustaa Norjaa naisten jääpallokilpailuissa. Se toimii Norjan jääpalloliiton alaisuudessa. Norjan naisten jääpallomaajoukkueen päävalmentaja on Dag Erik Amundsen. Norja on voittanut kolmesti pronssia jääpallon naisten maailmanmestaruuskilpailuissa. ==Historia== Norja pelasi ensimmäisen virallisen naisten jääpallomaaottelunsa Ruotsia vastaan 1982 Vänersborgissa, Ruotsissa. Norja hävisi ottelun 19–0. 2004 Suomessa järjestetyissä historian ensimmäisissä jääpallon naisten maailmanmestaruuskilpailuissa Norja sijoittui neljänneksi. Seuraavissa Yhdysvaltain MM-kilpailuissa 2006 Norja saavutti ensimmäisen mitalinsa jääpallon naisten MM-kilpailuissa voitettuaan pronssia. ==Saavutukset== Päivitetty 5. maaliskuuta 2010. *3 maailmanmestaruuspronssia: 2006, 2007, 2010 ==Päävalmentajat== Päivitetty 20. elokuuta 2011. *Freddy Hansen *Dag Erik Amundsen ==Katso myös== *Norjan jääpallomaajoukkue ==Lähteet== * * * ==Aiheesta muualla== *Norges Bandyforbund Luokka:Norjan jääpallo Luokka:Jääpallomaajoukkueet
Erika (marssi)

Erika () tuli Saksan asevoimien Wehrmachtin marssilauluksi toisen maailmansodan aikana. Sen sävelsi Herms Niel 1930-luvulla ennen Saksan valtakunnan kansallissosialistista vaihetta. Marssin sanat on kääntänyt suomeksi nimellä Kaarina Reino Palmroth. Marssin on levyttänyt ainakin Georg Malmstén. Marssin sanat alkavat: ”Auf der Heide blüht ein kleines Blümelein und das heißt Erika.” (Kankahalla kasvaa kaunis kukkanen, nimeltään Kaarina). Sanoissa on kaksoismerkitys: Erika voi tarkoittaa, paitsi tytön nimeä, myös kanervan (Ericaceae-heimo) kukkaa, joka on yksi Saksan perinteisiä symboleja. Laulu on käännetty myös ainakin unkarin kielelle nimellä Rózsika. https://www.youtube.com/watch?v=z9yvF0WyXB8&t;=48s == Lähteet == Luokka:Saksalaiset sotilasmarssit Luokka:Sotalaulut Luokka:Vuoden 1939 kappaleet
Venäjän naisten jääpallomaajoukkue

Venäjän naisten jääpallomaajoukkue edustaa Venäjää naisten jääpallokilpailuissa. Se toimii Venäjän jääpalloliiton alaisuudessa. Venäjä on voittanut jääpallon naisten maailmanmestaruuskisoissa kerran kultaa ja kuudesti hopeaa. ==Historia== Venäjä pelasi ensimmäisen virallisen naisten jääpallomaaottelunsa Ruotsia vastaan Edsbynissä, Ruotsissa, 1992. Ottelu päättyi Venäjän tappioon 8–0. Venäjä sijoittui Lappeenrannassa 2004 järjestetyissä historian ensimmäisissä jääpallon naisten maailmanmestaruuskilpailuissa toiseksi. ==Saavutukset== * Maailmanmestaruus: 2014 * 6 maailmanmestaruushopeaa: 2004, 2006, 2007, 2008, 2010, 2012 ==Katso myös== *Venäjän jääpallomaajoukkue ==Lähteet== * ==Aiheesta muualla== *Venäjän jääpalloliitto Luokka:Venäjän jääpallo Luokka:Jääpallomaajoukkueet
Dave Taylor

Dave Taylor voi viitata seuraaviin henkilöihin: * Dave Taylor, kanadalainen jääkiekkoilija. * Dave Taylor, yhdysvaltalainen vetopasuunan soittaja.
Jorma Elorinne

Jorma Niilo Kalevi Elorinne (s. Mikkelin mlk) on suomalainen oopperalaulaja, äänialaltaan baritoni. Elorinne opiskeli Sibelius-Akatemiassa Mikko Pasasen ja Matti Lehtisen johdolla sekä täydensi opintojaan Italiassa ja Saksassa. Hän antoi ensikonsertin 1981 ja valmistui laulupedagogiksi ja oopperalaulajaksi 1982. Elorinne on vieraillut vuodesta 1981 lähtien useissa eri rooleissa Suomen Kansallisoopperassa ja Savonlinnan Oopperajuhlilla. Hänet tunnetaan erityisesti hengellisten laulujen tulkitsijana, näitä hän on myös levyttänyt. Laulaja Jippu eli Meri-Tuuli Elorinne on Jorma Elorinteen tytär. Vuoden Mies 1993 -kilpailun voittanut Villemarkus Elorinne on hänen poikansa. == Lähteet == * Muusikkokollegat isä ja tytär , Priima.fi * Lohjan laulupäivät ===Viitteet=== Luokka:Suomalaiset baritonit Luokka:Suomalaiset oopperalaulajat Luokka:Elävät henkilöt Luokka:Vuonna 1946 syntyneet
Richard Hughes

Richard Hughes voi viitata seuraaviin henkilöihin: * Richard Hughes, brittiläinen rumpali * Richard Hughes, brittiläinen kirjailija * Richard Hughes, yhdysvaltalainen rumpali. Luokka:Täsmennyssivut